GTB โชว์นวัตกรรมในงาน IOT 4.0
GTB โชว์นวัตกรรมในงาน Smart Boiler Monitoring System (IOT 4.0)
5 ก.พ. 2561

นายชูชาติ อู่ตะเภา ผู้ช่วยกรรมการผู้จัดการ ร่วมกับนายสุทธิพงค์ แก้วเสน ผู้จัดการแผนกขาย และนายจีระศักดิ์ อุปัญ ผู้จัดการแผนกขาย ให้การต้อนรับ ดร.สุวิทย์ เมษินทรีย์  รัฐมนตรีว่าการกระทรวงวิทยาศาสตร์และเทคโนโลยี ในโอกาสเยี่ยมชมบูท บริษัท เจตาแบค จำกัด (มหาชน) หรือ GTB เพื่อแสดงนวัตกรรม Smart Boiler Monitoring System(IOT 4.0) หรือ ปัญญาประดิษฐ์เพื่อติดตามการทำงานของเครื่องกำเนิดไอน้ำ ผ่าน application ใน smart phone ชื่อ iGTB และ Web Browser
โดยเป็นระบบที่ช่วยผู้ดูแลเครื่องกำเนิดไอน้ำสามารถติดตามผลการทำงานแบบ Real Time 24 ชั่วโมง ระบบคอยแจ้งเตือนด้านความปลอดภัย การซ่อมบำรุงรวมทั้งเก็บข้อมูลการเดินเครื่องเพื่อนำมาวิเคราะห์ ให้เครื่องกำเนิดไอน้ำมีประสิทธิภาพสูงสุด(Smart Boiler) และช่วยประหยัดเชื้อเพลิง  ณ อาคารอุทยานนวัตกรรม สำนักงานนวัตกรรมแห่งชาติ(องค์การมหาชน) เมื่อเร็วๆ นี้